স্টাফ রিপোর্টার ॥ সারা দেশে বিএনপি-জামাত জোট কর্তৃক নির্বিচারে মানুষ হত্যা, পেট্রোল বোমা নিক্ষেপ, গাড়ী ভাংচুর, অগ্নিসংযোগ ও নৈরাজ্যের প্রতিবাদে হবিগঞ্জে মানববন্ধন কর্মসূচি পালন করেছে জেলা আওয়ামীলীগ ও ১৪ দল। রোববার বিকেলে ৩টা থেকে ৪টা পর্যন্ত এম সাইফুর রহমান টাউন হলের সামনে এই মানববন্ধনে নেতাকর্মী অংশ গ্রহণ করেন। হবিগঞ্জ জেলা আওয়ামীলীগ সভাপতি এমপি আলহাজ এডঃ মোঃ আবু জাহিরের সভাপতিত্বে ও যুগ্ম-সাধারন সম্পাদক এডঃ লুৎফুর রহমান তালুকদারের পরিচালনায় মানববন্ধনে বক্তব্য রাখেন, জেলা আওয়ামীলীগের সাধারন সম্পাদক এডঃ আব্দুল মজিদ খান এমপি, জাতীয় পরিষদ সদস্য শহীদ উদ্দিন চৌধুরী, সহ-সভাপতি এডঃ সিরাজুল হক চৌধুরী, আরব আলী, পৌর আওয়ামীলীগ সভাপতি এডঃ নিলাদ্রী শেখর পুরকায়স্থ টিটো, কৃষক লীগ সভাপতি হুমায়ুন কবির রেজা, যুবলীগ সাধারন সম্পাদক বোরহান চৌধুরী, ...